ΝΕΟΙ

*Τα ιδιαίτερα γνωρίσματα των νέων*

* Αναπτυγμένη ευαισθησία σε ζητήματα ελευθερίας και δικαιωμάτων >

επαναστατούν και συγκρούονται με όποιον ή ό,τι τους περιορίζει τα

παραπάνω

* είναι φιλομαθείς, καθώς επιζητούν να γνωρίσουν τον κόσμο
* έχουν αναπτυγμένη αντίληψη εξαιτίας των ποικίλων ερεθισμάτων που δέχονται
* είναι ονειροπόλοι, οραματιστές
* είναι αυθόρμητοι, ενθουσιώδεις και αισιόδοξοι
* έχουν την τάση ν’ αμφισβητούν καθιερωμένες αντιλήψεις, αξίες και τρόπους συμπεριφοράς
* τους αρέσει να πρωτοτυπούν και να καινοτομούν
* επιθυμούν κι επιδιώκουν τη διάκριση και την επιβράβευση
* διαθέτουν θάρρος και τόλμη
* είναι ευαίσθητοι και συναισθηματικοί
* είναι απλοί και αντικομφορμιστές
* συνάπτουν εύκολα σχέσεις με τους συνομηλίκους τους κι επικοινωνούν με νέους άλλων χωρών
* συχνά μιμούνται πρότυπα και είδωλα
* είναι ισχυρογνώμονες, εγωκεντρικοί και πεισματάρηδες
* είναι βιαστικοί, αυθόρμητοι και οξύθυμοι
* διακρίνονται από ευπιστία που φτάνει στα όρια της αφέλειας

# *Λόγοι που καθιστούν τη νεανική ηλικία ως την πιο σημαντική της ανθρώπινης ζωής*

* διαμορφώνει από βιολογική, νοητική, συναισθηματική, πολιτική και ηθική άποψη την προσωπικότητά του
* γίνεται ανεξάρτητος και αυτοδύναμος
* καλείται να κάνει κρίσιμες επιλογές όπως την επιλογή επαγγέλματος
* εκτίθεται σε κινδύνους ενώ δεν είναι ώριμος να τους αντιμετωπίσει
* από την άλλη είναι και η ηλικία της ανέμελης ζωής, της χαράς, της διασκέδασης και των απολαύσεων

# *Τα σοβαρότερα προβλήματα που αντιμετωπίζουν οι νέοι*

* η αδιαφορία για τις ανθρωπιστικές αξίες
* η καταστροφή του φυσικού περιβάλλοντος
* η απειλή μιας πολεμικής σύρραξης
* η φτώχεια και η εξαθλίωση κοινωνικών ομάδων και λαών
* φαινόμενα κοινωνικής αναλγησίας όπως η ελλιπής περίθαλψη, ανεργία, κοινωνικές ανισότητες
* οι εντατικοί ρυθμοί ζωής τους προξενούν άγχος και περιορίζουν δραματικά τον ελεύθερο χρόνο και την ψυχαγωγία τους
* η επαγγελματική τους αποκατάσταση
* ο σωστός προσανατολισμός τους καθώς απουσιάζουν ή έχουν κλονιστεί αξίες, οράματα, ιδανικά
* τα προβλήματα στις σχέσεις τους με τους μεγαλύτερους
* τα ναρκωτικά, η εγκληματικότητα, η διαφθορά
* το αναχρονιστικό σύστημα πολιτικής οργάνωσης και διακυβέρνησης πολλών σύγχρονων κοινωνιών

# *Τρόποι αντιμετώπισης των προβλημάτων*

* να σταθούν απέναντι στα προβλήματα με αποφασιστικότητα και ενεργητικά
* αποκτώντας γνώσεις
* αξιοποιώντας την πείρα και τις συμβουλές των μεγαλύτερων
* με σκληρή δουλειά
* θέτοντας στόχους συνεργαζόμενοι και συντονίζοντας τις δυνάμεις τους
* σεβόμενοι τις ηθικές αξίες, τις αρχές και τους νόμους της πολιτείας
* με την ενεργό συμμετοχή στα κοινά και την ενίσχυση του δημοκρατικού πολιτεύματος

# *Λόγοι εκτροπής νέων σε βίαιες και αντικοινωνικές ενέργειες*

* κρίση θεσμού οικογένειας
* το σχολείο που δεν εμπνέει αρχές και οράματα και δε στρέφει το ενδιαφέρον των νέων σε δημιουργικούς σκοπούς
* η τηλεόραση με πρότυπα βίας, εγκληματικότητας και ανηθικότητας που προβάλλει
* ο καταναλωτισμός και η επίδειξη με κάθε τρόπο
* η ανεργία και η διάψευση προσδοκιών που αυτή συνεπάγεται
* οι μορφές παθητικής ψυχαγωγίας π.χ παρακολούθηση ποδοσφαιρικών αγώνων
* οι κοινωνικές διακρίσεις
* οι απάνθρωπες συνθήκες διαβίωσης στις μεγαλουπόλεις
* ο αποκλεισμός των νέων από πολιτικές δημοκρατικές διαδικασίες καθώς πολλές αποφάσεις λαμβάνονται ερήμην τους
* ο φανατισμός και η μισαλλοδοξία των νέων που είναι ενταγμένοι σε ομάδες

**Ομάδες ομηλίκων**

# *Λόγοι ένταξης των νέων σε ομάδες ομηλίκων*

* η ανάγκη ν’ ανήκουν σε μια κοινότητα ανθρώπων, όπου τους συνδέουν κοινοί στόχοι, κοινά ενδιαφέροντα
* η ανάγκη συγκρότησης ενός δικού τους κόσμου, χωρίς έλεγχο και κηδεμονία από τους ενηλίκους
* η αίσθηση ασφάλειας που τους εμπνέει η συνεργασία και η αλληλεγγύη των μελών μιας ομάδας
* η αγάπη για την ομάδα αν αυτή αντιπροσωπεύει κάτι ξεχωριστό για τον έφηβο
* ο εγωισμός και η αυτοεπιβεβαίωση μέσα από τις επιτυχίες της ομάδας
* από προσηλυτισμό και καθοδήγηση

*Oμάδες* : πολιτικές, αθλητικοί σύλλογοι, πολιτιστικοί σύλλογοι, οικολογικά κινήματα, θρησκευτικές ομάδες, περιθωριακές ομάδες

# *Θετικές επιδράσεις*

* ο έφηβος μαθαίνει να σέβεται την προσωπικότητα του άλλου
* αποκτά υπευθυνότητα καθώς συνειδητοποιεί τις υποχρεώσεις του
* μαθαίνει να συνεργάζεται
* γίνεται επικοινωνιακός
* δημιουργεί φιλίες
* αποκτά αυτογνωσία
* ενισχύεται η αυτοπεποίθησή του

Γλώσσα που χρησιμοποιούν οι νέοι

Κύρια χαρακτηριστικά:

* τους νεολογισμούς
* την επιλεκτική χρήση λέξεων και φράσεων
* τις προκλητικές και μερικές φορές αθυρόστομες εκφράσεις
* την παράβαση των συντακτικών και γραμματικών κανόνων
* τη μεταφορική σημασία των λέξεων
* το λιτό, επιγραμματικό, συνθηματικό λόγο

αυτό οφείλεται:

* στη διάθεσή τους να ξεχωρίζουν
* στην τάση τους για αμφισβήτηση και αντίδραση
* στην ελλιπή γνώση της μητρικής τους γλώσσας
* στη γνώση ξένων γλωσσών
* σε μίμηση γλωσσικών προτύπων (τρόπος έκφρασης «ειδώλων», διαφημιστικά μηνύματα, λόγος νεανικών εντύπων, στίχοι τραγουδιών)

**Πρότυπα νέων**

Πρότυπο : πρόσωπο ή αξία, έργο ή τρόπος ζωής που μπορεί να χρησιμεύει ως παράδειγμα προς μίμηση ή αποφυγή. Τα πρότυπα προβάλλονται με τους μηχανισμούς που διαθέτει μια κοινωνία: εκπαίδευση, μέσα μαζική ενημέρωσης, τέχνη, θεσμούς.

Είδωλο: συγγενές με το πρότυπο, πρόκειται για πρόσωπο το οποίο με τη γοητεία που ασκεί γίνεται αντικείμενο θαυμασμού και λατρείας’ προέρχεται κυρίως από τον καλλιτεχνικό και αθλητικό χώρο.

Τα αντλούν οι νέοι από: τον καλλιτεχνικό χώρο, τον αθλητικό χώρο, το χώρο της πολιτικής, της επιστήμης, το χώρο των επιχειρηματιών, το οικογενειακό περιβάλλον και το σχολείο

Ασκούν θετική επίδραση, εφόσον:

* προβάλλουν αξίες, οράματα, ιδανικά και αγωνίζονται για την πραγματοποίησή τους
* δίνουν έμπρακτα δείγματα ενάρετης ζωής και διδάσκουν
* προκαλούν γόνιμη αμφισβήτηση και προβληματισμό
* παρακινούν και βοηθούν τον άνθρωπο να ξεφύγει από τον πνευματικό λήθαργο

Αντίθετα, ασκούν αρνητική επίδραση, εφόσον:

* προβάλλουν την επιθετικότητα, τη βία
* αναιρούν τον προσωπικό τρόπο σκέψης και έκφρασης
* οδηγούν σε ρήξη με το οικογενειακό περιβάλλον και σε περιθωριοποίηση
* αποπροσανατολίζουν το νέο από τις πραγματικές του ανάγκες και τα προβλήματά του

ΧΑΣΜΑ ΓΕΝΕΩΝ

**Χάσμα γενεών**: υποδηλώνονται οι μεγάλες διαφορές που χωρίζουν δυο διαδοχικές γενιές, τη γενιά των ωρίμων, που πρωταγωνιστεί στην κοινωνική δραστηριότητα και τη γενιά που ετοιμάζεται να τη διαδεχτεί. Οι διαφορές αναφέρονται στην αντίληψη του κόσμου, στο κύρος των αξιών, στους τρόπους της καθημερινής συμπεριφοράς.

Το χάσμα γενεών εκδηλώνεται με διαφωνίες. Διαφορετικό τρόπο καθημερινής ζωής, αλληλοκατηγορίες, αποξένωση, ρήξη στις σχέσεις ωρίμων και νέων.

# Αίτια

* Το σφρίγος και η ζωντάνια που διακρίνει τους νέους σε αντίθεση με τη βιολογική κόπωση και εξασθένηση των δυνάμεων των ηλικιωμένων.
* Οι νέοι είναι ανήσυχοι, πρωτοποριακοί ενώ οι ηλικιωμένοι συντηρητικοί και δύσπιστοι.
* Ο γρήγορος ρυθμός εξέλιξης και η απότομη αλλαγή συνθηκών ζωής.
* Η έκρηξη των γνώσεων που συντελεί στη γρήγορη ωρίμανση των νέων και στη διαμόρφωση της προσωπικότητάς τους.
* Οι διαφορετικές συνθήκες ζωής στις οποίες ανατρέφονται και μεγαλώνουν οι νέοι σε σχέση με τις συνθήκες που μεγάλωσαν οι ηλικιωμένοι
* Τα πρότυπα ζωής που προβάλλονται και η εισβολή ξένων πολιτιστικών στοιχείων στη ζωή μας
* Η απόρριψη αξιών και αρχών από τους νέους με τις οποίες γαλουχήθηκαν παλαιότερες γενιές
* Η κριτική και η αμφισβήτηση των νέων

# Τρόποι γεφύρωσης του χάσματος

* Διάλογος
* Αμοιβαίος σεβασμός, ανεκτικότητα και αγάπη
* Αμοιβαία παραδοχή σφαλμάτων χωρίς εγωισμό
* Εμπιστοσύνη των μεγάλων στους νέους με την εκχώρηση αρμοδιοτήτων κι ευθυνών
* Επιείκεια νέων στις κρίσεις των ηλικιωμένων, αποφυγή ακραίων συμπεριφορών, κατανόηση
* Ενημέρωση γονιών σε προβλήματα της εφηβείας

**ΑΓΑΠΗ**

**Ορισμός**Αγάπη είναι το συναίσθημα συμπάθειας και αφοσίωσης σε πρόσωπα ή πράγματα.  
**Μορφές της αγάπης**• η αγάπη προς τους γονείς  
• η αγάπη προς την πατρίδα  
• η ερωτική αγάπη  
• η αγάπη προς το συνάνθρωπο  
• η αδελφική αγάπη  
• η αγάπη προς το θεό  
• η αγάπη προς την Παράδοση  
• η αγάπη προς τη φύση κ.λπ.  
  
**Χαρακτηριστικά της αγάπης**• η καθολικότητα, η απουσία πνεύματος διακρίσεων  
• η ανιδιοτέλεια, η αγνότητα των αισθημάτων και των προθέσεων  
• η ανυστερόβουλη διάθεση, η απουσία σκοπιμοτήτων και των μικροϋπολογισμών του προσωπικού συμφέροντος  
• η ανοχή, η ανεκτικότητα προς τη διαφορετικότητα  
• η ανυπόκριτη εμπιστοσύνη και η απουσία της καχυποψίας  
• η γενναιοδωρία, η μεγαλοψυχία και η καλοσύνη  
• η απουσία της κτητικής διάθεσης και ο σεβασμός στην αυτονομία της προσωπικότητας του άλλου  
• η ανυπαρξία έπαρσης, εγωκεντρισμού και αλαζονείας η ψυχική συμμετοχή στη χαρά και στη λύπη του συνανθρώπου, που εκδηλώνεται ως συμπαράσταση.  
• η διάθεση της συγνώμης, η απουσία μνησικακίας, η ανεξικακία η διάθεση προσφοράς που φτάνει ως την αυτοθυσία και δεν αναζητεί δικαίωση.  
  
**Η σημασία της αγάπης***Κοινωνικός τομέας*  
1. Συμβάλλει στη διαμόρφωση υγιών διαπροσωπικών σχέσεων, που χαρακτηρίζονται από ανιδιοτέλεια, αφοσίωση, αμοιβαία εμπιστοσύνη και φιλική διάθεση.  
2. Εξευγενίζει το συναισθηματικό κόσμο και διαμορφώνει το αναγκαίο κλίμα ψυχικής και συναισθηματικής επαφής, αλληλοπροσέγγισης και βαθύτερης επικοινωνίας, χωρίς ωφελιμιστικά κριτήρια.  
3. Αποδιώχνει την αίσθηση της μοναξιάς, αφού καλύπτει τις συναισθηματικές ανάγκες των ανθρώπων.  
4. Περιστέλλει την εγωκεντρική προσέγγιση των πραγμάτων και τον άκρα¬ το ατομικισμό. Με το αίσθημα της αγάπης το άτομο απομακρύνεται από τα στενά πλαίσια του «εγώ» και μεταβαίνει προς το «εσύ».  
5. Αποτρέπει τον ανταγωνισμό και το συγκρουσιακό κλίμα στις διαπροσωπικές σχέσεις.  
 *Ψυχολογικός τομέας*  
1. Συντελεί στην ψυχολογική ισορροπία του ατόμου.  
2. Προσανατολίζει το άτομο στην αντιμετώπιση της ζωή με αισιόδοξη και ελπιδοφόρα διάθεση.  
3. Ισχυροποιεί τις ψυχικές δυνάμεις του ανθρώπου, ενισχύοντας τον εσωτερικό κόσμο του με υπομονή, εγκαρτέρηση και αντοχή.  
*Δημιουργικός τομέας*  
Η αγάπη, λειτουργώντας ως θετικό κίνητρο:  
o αναδεικνύει τη δημιουργική διάθεση και  
o αποτελεί πηγή καλλιτεχνικής έμπνευσης και δημιουργίας.  
*Ηθικός τομέας*  
Ηθικοποιεί τη συμπεριφορά του ατόμου, γιατί διαμορφώνει μια στάση ζωής που χαρακτηρίζεται από την ειλικρίνεια, την εντιμότητα, την αγνότητα των προθέσεων.  
*Ιδεολογικός τομέας*  
Η αγάπη:  
• προσδίδει ουσιαστικό νόημα στη ζωή του ανθρώπου με την ανθρωπιστική προσέγγιση των πραγμάτων και τον προσανατολίζει στην κατάκτηση υψηλών αξιών και την πραγμάτωση ιδανικών.  
• αποτρέπει τους διαχωρισμούς των ατόμων με κριτήριο τις ιδεολογικές τους αντιλήψεις.  
• απομακρύνει τη δογματική προσκόλληση σε εγωκεντρικές αντιλήψεις, τη μισαλλοδοξία και το φανατισμό.  
*Διεθνιστικός τομέας*  
Η αγάπη προς τον άνθρωπο, ανεξαρτήτως εθνικότητας, φυλής, χρώματος κ.λπ. διαμορφώνει το κατάλληλο πλαίσιο για την επίτευξη της αρμονικής και ειρηνικής συνύπαρξης των λαών.  
• απαλλάσσει από αρνητικούς προϊδεασμούς, προκαταλήψεις και ρατσιστικές αντιλήψεις.  
• καλλιεργεί πνεύμα ανοχής και ανεκτικότητας προς τη διαφορετικότητα.  
• αναπτύσσει πνεύμα οικουμενικής συνείδησης.